#Griekssprekende weduwees maak saak - www.bybelkennis.co.za
by Coen Slabber · Published 11/02/2016 · Updated 13/01/2016
God’s commands are not designed to rob you of life or to plunder your freedom, but to graciously protect you from harm. —Paul Tripp
#Feesmustfall. Dit is maar een van vele # wat ons vandag kry. Maar in Handeling 6 kry ons #Griekssprekende weduweesmaak saak.
Die Griekssprekende weduwees het geglo dat hulle afgeskeep word in die daaglikse versorging. Die Hebreeussprekende weduwees het geen probleme gehad nie. Hoekom was hierdie Griekssprekende weduwees so ontsteld? Hulle is anders hanteer as gevolg van hulle etnisiteit. Hulle het ‘n patroon van diskriminasie ondervind. Hulle behoeftes en lewens was ook belangrik. Dit maak sommige mense ongemaklik.
Die apostels sien dat die basis van hulle klagtes geregverdig was. Hoe hanteer hulle dit?
Hulle bemagtig Griekse leiers. Progorus, Nikanor, Nikolaus en Stefanus is Griekse name.
Hulle hanteer die situasie en maak seker die Griekssprekende weduwees was tevrede met die oplossing.
Hulle wys dat Griekssprekende weuwees wel saakmaak.
Die apostels het besef dat die belang en waarde van die Griekssprekende weduwees bevestig moet word. Dit beteken geensins dat die Hebreeussprekende weuwees nie saakmaak nie. Hulle het geglo dat alle weduwees wel saakmaak – daarom het die kerk ‘n bediening aan weduwees gehad. Hulle het die seerkry van die weduwees gehoor en daarmee geïdentifiseer.
Waar leer hulle om die behoeftes te hanteer? By Jesus. Dit is wat ons in Handelinge 6 leer.